Tiltale for overtrædelse af bekendtgørelse nr. 1336 af 15. december 2004 om rekreativt fiskeri i salt -og ferskvand samt redskabsfiskeri mv. i ferskvand § 16, stk. 1 jf. § § 43, nr. 1 jf. nu bkg.... Vis mere
Ret: Retten i Randers (1. instans)
Faggruppe: Straffesag — Øvrige straffesager
Sagsemner: Fiskeri, miljø, landbrug og jagt;
Strafferetlige sanktioner og andre foranstaltninger;

RETTEN I RANDERS

D O M

afsagt den 4. november 2009

Rettens nr. 30-1755/2009
Politiets nr. 4200-89170-00020-08

Anklagemyndigheden
mod
Tiltalte
cpr-nummer Født 1984

Anklageskrift er modtaget den 27. maj 2009.

Tiltalte er tiltalt for overtrædelse af

Bekendtgørelse nr. 1336 af 15. december 2004 om rekreativt fiskeri i salt -og
ferskvand samt redskabsfiskeri mv. i ferskvand § 16, stk. 1 jf. § § 43, nr. 1 jf.
nu bkg. 1199-2008 § 17, stk. 1 jf. § 47, stk. 1, nr. 1 ved den 20. juli 2008 kl
11.20 i Randers Fjord øst for Randers Havn ved kabelunderførslen at have
drevet lystfiskeri med line slæbende efter et fartøj, der var fremdre-vet ved
motorkraft, uagtet fiskeriet blev drevet 20 meter fra lavvandslinien ved
sydbredden.

Påstande

Anklagemyndigheden har nedlagt påstand om bødestraf.

Anklagemyndigheden har endvidere nedlagt påstand om, at tiltalte i medfør
af fiskerilovens § 59a frakendes retten til at drive lyst - eller fritidsfiskeri i en
af retten fastsat periode.

Tiltalte har erkendte sig skyldig, men påstået frifindelse for påstanden om
frakendelse af retten til at drive lyst- eller fritidsfiskeri.

Sagens oplysninger

Tiltalte har forklaret, at han fiskede ca 20 meter fra lav-vandslinien. Han
fiskede, mens han sejlede i sin motorbåd. Han havde fisket i fjorden 1-2 år.
Han startede fra Holbækgård. Han sejlede rundt. Han var ved at løbe tør for
benzin og kunne kun sejle langsomt ind mod Randers. Han holder normalt
stille og fisker, men han tænkte, at han lige så godt kun-ne fiske samtidig, når
han ikke kunne komme hurtigt i land. Han troede, at han måtte fiske, da der
er ferskvand på stedet. Han havde læst om, at det kun

Std 75271



Side 2/3

er i saltvand, at man ikke må dørgefiske. Han er efterfølgende blevet klar
over, at ferskvandslinien regnes fra Randers Bro.

Vidne har forklaret, at han har været fiskerikontrollør siden 1. august 1980.
Han har ofte kontrolleret på Randers Fjord. Man må kun dyrke dørge-fiskeri,
hvis man er mere end 100 meter fra lavvandslinien. Ifølge bekendt-gørelsen
for Randers Fjord gælder saltvandslovens bestemmelser fra Ran-ders Bro.
Han kontrollerede sammen med en anden. De sejlede hen til tiltal-te. Så vidt
han husker, var tiltalte klar over 100-meters-reglen, men troede, at det var
ferskvandsområde. De målte afstanden ind til kysten til 25 meter. De måler til
kantpælene. Der var langt til Randers Bro.

Rettens begrundelse og afgørelse

Tiltalte har uden forbehold erkendt sig skyldig . Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig

Straffen fastsættes til en bøde på 2.500 kr., jf. bekendtgørelse nr. 1199 af 11.
december 2008 § 47, jf. § 17.

Forvandlingsstraffen fastsættes som nedenfor bestemt.

Efter fiskerilovens § 59 a, stk. 1, kan den som udøver lyst-eller fritidsfiskeri
ved dom for strafbart forhold i tilfælde af grov eller gentagen overtrædelse af
de for lyst- eller fritidsfiskeri gældende regler frakendes retten til at udøve
dette fiskeri i en periode på op til 1 år.

Bestemmelsen blev indsat i loven ved lov nr. 317 af 31. marts 2007 med ik-
rafttræden den 1. juni 2007.

Af forarbejderne til loven fremgår blandt andet følgende:

"...I ovenstående skema er angivet eksempler på en række overtrædelser, som
forudsættes normalt at blive vurderet som grove. Disse overtrædelsesty-per
fremgår af skemaet, hvor der er anført et "+" i sidste kolonne, hvilket betyder,
at en sådan overtrædelse forudsættes normalt at medføre såvel en bøde som et
forbud mod udøvelse af lyst- og fritidsfiskeri i en periode på op til 1 år.
Eksempler på overtrædelsestyper, der forudsættes normalt at blive vurderet
som grove er: Fiskeri i fredningsbælte med faststående redskaber,
trollingfiskeri inden for 100 meter fra kystlinien, fritidsfiskeri med 5 garn el-
ler flere garn, ulovlig omsætning af fangst. Eksempler på overtrædelsesty-per,
der forudsættes normalt ikke at blive vurderet som grove er: Fritidsfis-keri
med 4 garn og manglende afmærkning af et redskab. Afgrænsningen af,
hvilke overtrædelsestyper der efter forslaget vurderes som grove, er baseret
på, at disse overtrædelsestyper normalt er forbundet med en rimelig klar vi-
den hos overtræderen om, at fiskeriet sker i strid med reglerne, samt ud fra en
vurdering af, at der er tale om overtrædelsestyper, som medfører skade på



Side 3/3

fiskebestande, som udgør grundlaget for udøvelse af rekreativt fiskeri..."

Trolling/dørgefiskning indenfor 100 meter fra lavvandslinien er således an-
ført som en af de overtrædelser, der normalt anses for grov og kan medføre
frakendelse af retten til at drive lyst-eller fritidsfiskeri i en periode.

Retten finder ikke, at tiltaltes overtrædelse af reglerne er så grov, at han skal
frakendes retten til at drive dørgefiskeri i et tidsrum.

Der er ved vurderingen lagt vægt på, at tiltalte havde misforstået reglerne.
Der er endvidere lagt vægt på, at overtrædelsen var et enkeltstående tilfælde,
da tiltalte ifølge sin forklaring normalt kun fisker fra stillestående båd.

Thi kendes for ret:

Tiltalte skal betale en bøde på 2.500 kr.

Forvandlingsstraffen for bøden er fængsel i 6 dage.

Tiltalte skal betale sagens omkostninger.

Dommer